Необходими документи при записване на децата в първа възрастова група

1. Родителят/настойникът или упълномощено от него лице записва класираното дете в детската градина в рамките на срока, определен в Графика на дейностите.

2. При записване родителят/настойникът представя следните задължителни документи:

 - за първо класиране обстоятелствата по чл. 53 се проверяват служебно;

 - за второ и трето класиране обстоятелствата по чл. 53 се доказват с копие/оригинал(за сверка) на удостоверение за постоянен/настоящ адрес на детето, издаден от районната администрация;

- копие на удостоверение за раждане на детето;

- лична карта на родителя/настойника за сверяване на данните;

(3) Документи, удостоверяващи обстоятелства по Раздел VI "Критерии", чл. 56.

По т. 1 Служебна бележка от работодател/осигурителя, която съдържа изходящ номер, мокър печат и подпис, ЕИК на работодателя. За самоосигуряващи се родители – данъчна декларация, заверена в НАП. За работещи в други страни-легализиран превод на документ за работа.

По т. 2 Копия от удостоверения за раждане на децата;

По т. 3, т. 4 и т. 5 – копие на ТЕЛК или НЕЛК, съгласно Наредбата за медицинската експертиза;

По т. 6 Копие от акт за смърт на родителя/родителите;

По т. 7 Копия от удостоверения за раждане на децата. За живеещите на семейни начала удостоверение от районната администрация за постоянен/настоящ адрес на двамата родители и децата;

По т. 8 Представят се документи от Държавна агенция за закрила на детето, съгласно Закона за закрила на детето.

(4) Директорът на детската градина или упълномощеното от него лице извършва проверка на документите, удостоверяващи наличие на критерии, посочени в Раздел VI "Критерии". Всяко записано дете се отразява в електронната система от директора на детската градина, или упълномощено от него лице, до изтичане на срока за записване за съответното класиране.

(5) Ако директорът на детската градина установи, че родителят/настойникът е заявил критерии, които не могат да бъдат доказани с изискуемите документи, детето отпада от класирането, няма да бъде записано и може да участва в следващи класирания с нов регистрационен номер и ново заявление.

(6) **При записване родителят/настойникът се запознава срещу подпис с Правилника за дейността на детската градина, както и със списъка на медицинските изследвания и документи, които трябва да представи при постъпване на детето, посочени в Наредба № 3 от 05.02.2007 г. за здравните изисквания към детските градини.**

(7) Постъпването на децата, записани в първа възрастова група за новата учебна година, се извършва поетапно в детските градини, но не по-късно от 30 дни, считано от 15 септември на съответната календарна година. За текущи класирания сроковете започват да текат от датата на записване на децата. В случай че детето не постъпи в детската градина в определените срокове, мястото остава свободно за следващо класиране.